
ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL ŽEMĖS SKLYPŲ, ESANČIŲ GIRĖNŲ K., ŠAKIŲ R.SAV., APJUNGIMO  IR PASKIRTIES PAKEITIMO DETALIOJO PLANO TVIRTINIMO 
2014 m. spalio 1 d. Nr. AT-949
Šakiai
           
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, Lietuvos Respublikos teritorijų planavimo įstatymo 27 straipsnio 4 punktu bei atsižvelgdamas į Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2014 m. rugpjūčio 19 d.  teritorijų planavimo dokumento patikrinimo aktą Nr. TP1-2039:

1. T v i r t i n u  savivaldybės lygmens, bendra su visuomene derinimo tvarka parengtą žemės sklypų  (kadastrinis Nr.8435/0001:494 ir 8435/0001:349), esančių Girėnų k., Šakių r. sav., apjungimo ir paskirties pakeitimo detalųjį planą (brėžinys ir aiškinamasis raštas pridedami). 
                   Žemės sklypui, kurio plotas 4,6541 ha, nustatoma kita pagrindinė žemės naudojimo paskirtis ir komercinės paskirties objektų teritorijos būdas, bei 420 kv.m ploto servitutas S1 (tarnaujantis daiktas), suteikiantis teisę tiesti, aptarnauti ir naudoti požemines ir antžemines komunikacijas, 374 kv.m ploto servitutas S1 (tarnaujantis daiktas), suteikiantis teisę tiesti, aptarnauti ir naudoti požemines ir antžemines komunikacijas Žemės sklypui taikomos specialiosios  žemės naudojimo sąlygos – I (ryšių linijų apsaugos zonos), II (kelių apsaugos zonos), VI (elektros linijų apsaugos zonos), XXI (žemės sklype įrengtos valstybei priklausančios melioracijos sistemos, bei įrenginiai), XLIX (vandentiekio, lietaus ir fekalinės  kanalizacijos tinklų ir įrenginių apsaugos zonos.





2. Įpareigoju planavimo organizatorių ne vėliau kaip per 5 darbo dienas nuo teritorijų planavimo dokumento patvirtinimo dienos detalųjį planą įregistruoti Lietuvos Respublikos teritorijų planavimo dokumentų registre Lietuvos Respublikos teritorijų planavimo dokumentų registro nuostatuose nustatyta tvarka.
        
3. P a ž y m i u, kad patvirtintas teritorijų planavimo dokumentas įsigalioja kitą dieną po jo įregistravimo ir paskelbimo Lietuvos Respublikos teritorijų planavimo dokumentų registre. Šis įsakymas yra skelbiamas Šakių rajono savivaldybės interneto svetainėje (www.sakiai.lt). 
        


4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.
Administracijos direktorius                                                                                  Juozas Puodžiukaitis

